ΨΗΦΙΑΚΟ ΣΧΟΛΕΙΟ

ΜΑΘΗΜΑΤΙΚΑ Α΄ ΓΥΜΝΑΣΙΟΥ - ΜΕΡΟΣ A.5.2 – ΠΡΟΒΛΗΜΑΤΑ ΜΕ ΠΟΣΟΣΤΑ

Γιώργος Ψυχάρης, Στέφανος Κεΐσογλου

**ΤΟΚΟΙ ΚΑΙ ΕΠΙΤΟΚΙΑ ΣΤΗΝ ΑΡΙΘΜΟΜΗΧΑΝΗ**

Ανοίγουμε το λογισμικό FunctionProbeGR.exe

Επιλέγουμε από το μενού ενός παραθύρου «Αρχείο-Φόρτωση χώρου εργασίας» και στη συνέχεια το αρχείο: «Kefa5\_2\_drastiriotita\_2.prb».

H δραστηριότητα θα γίνει στο παράθυρο Αριθμομηχανή.

**ΔΡΑΣΤΗΡΙΟΤΗΤΑ**

Δύο φίλοι κατέθεσαν από 2.000 ευρώ ο καθένας στην τράπεζα. Ο Νίκος τα κατέθεσε με επιτόκιο 4% για 3 χρόνια με τους τόκους να προστίθενται στο κεφάλαιο κάθε χρόνο. Ο Βασίλης ενώ κατέθεσε το ίδιο ποσό με το ίδιο επιτόκιο για 3 χρόνια, έπαιρνε στο τέλος κάθε χρόνου τον τόκο που του έδινε η τράπεζα χωρίς να μετακινεί το αρχικό του ποσό.

(α) Πόσα χρήματα πήρε καθένας από τους δύο καταθέτες με το τέλος και του 3ου έτους;

(β) Πόσα χρήματα θα έπρεπε να έχει καταθέσει καθένας από τους δύο φίλους ώστε στο τέλος του 3ου χρόνου να πάρει 3.000 ευρώ;

Στην αριθμομηχανή του FP υπάρχουν 2 κουμπιά που θα βοηθήσουν στους υπολογισμούς. Το κουμπί «Τόκος 4%» δίνει τον τόκο που αντιστοιχεί σε επιτόκιο 4%. Το κουμπί «Κεφ 4%» δίνει το κεφάλαιο στο οποίο έχει προστεθεί τόκος 4%.